CELEX: C2004/190/03
Language: et
Date: 2004-07-24 00:00:00
Title: Euroopa Kohtu (teine koda) 10. juuni 2004. aasta otsus kohtuasjas C-168/02 (Oberster Gerichtshof'i eelotsusetaotlus): Rudolf Kronhofer v. Marianne Maier, Christian Möller, Wirich Hofius, Zeki Karan (Brüsseli konventsioon — Artikli 5 punkt 3 — Kohtualluvus lepinguvälise kahju puhul — Paik, kus kahjustav sündmus on toimunud — Teise osalisriiki investeeritud kapitalist tulenev majanduslik kahju)

24.7.2004   
            
            
               ET
            
            
               Euroopa Liidu Teataja
            
            
               C 190/2
            
         Euroopa Kohtu
   (teine koda)
   10. juuni 2004. aasta otsus
   kohtuasjas C-168/02 (Oberster Gerichtshof'i eelotsusetaotlus): Rudolf Kronhofer v. Marianne Maier, Christian Möller, Wirich Hofius, Zeki Karan (1)
   
   (Brüsseli konventsioon - Artikli 5 punkt 3 - Kohtualluvus lepinguvälise kahju puhul - Paik, kus kahjustav sündmus on toimunud - Teise osalisriiki investeeritud kapitalist tulenev majanduslik kahju)
   (2004/C 190/03)
   Kohtuasja menetluse keel: saksa keel
   Kohtuasjas C-168/02, mille esemeks oli Euroopa Kohtule 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades tõlgendamist Euroopa Kohtus käsitleva 3. juuni 1971. aasta protokolli alusel Oberster Gerichtshof'i (Austria) esitatud eelotsusetaotlus nimetatud kohtus pooleliolevas asjas, mille poolteks on Rudolf Kronhofer v. Marianne Maier, Christian Möller, Wirich Hofius, Zeki Karan, eelpool nimetatud 27. septembri 1968. aasta konventsiooni (EÜT 1972, L 299, lk 32), muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta (EÜT L 304, lk 1 ja muudetud tekst lk 77), 25. oktoobri 1982. aasta konventsiooniga Kreeka Vabariigi ühinemise kohta (EÜT L 388, lk 1), 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta (EÜT L 285, lk 1) ning 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta (EÜT 1997, C 15, lk 1), artikli 5 punkti 3 tõlgendamiseks, on Euroopa Kohus (teine koda) koosseisus: koja esimees C. W. A. Timmermans, kohtunikud J.-P. Puissochet, J. N. Cunha Rodrigues (ettekandja), R. Schintgen ja N. Colneric, kohtujurist: P. Léger, kohtusekretär: H. von Holstein (kohtusekretäri asetäitja), teinud 10. juunil 2004 järgmise otsuse:
   Kohtualluvust ja kohtuotsuste täitmist tsiviil- ja kaubandusasjades käsitleva 27. septembri 1968. aasta konventsiooni, muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta, 25. oktoobri 1982. aasta konventsiooniga Kreeka Vabariigi ühinemise kohta, 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta ning 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta, artikli 5 punkti 3 tuleb tõlgendada nii, et mõiste “paik, kus kahjustav sündmus on toimunud” ei tähenda hageja alalist asukohta, kuhu on “koondunud tema vara” ainult sellepärast, et ta on seal kandnud majanduslikku kahju, mis on põhjustatud tema vara osalisest kaotusest teises osalisriigis.
   
      (1)  EÜT C 169, 13.7.2002